
CALENDARUL DE DEPUNERE
AL  DOSARELOR DE BURSE ŞCOLARE
ÎN ANUL ŞCOLAR 2025-2026


08 septembrie – 02 octombrie 2025 	-  depunere dosare de burse şcolare
03 octombrie – 09 octombrie 2025 		-  completare sau corectare  dosare de burse şcolare
01 ianuarie – 15 ianuarie 2026		 - depunere dosare de burse  merit, pentru clasa a V-a


CONDIŢII  DE ALOCARE A BURSELOR
I. BURSA DE MERIT
	Se acordă pentru maximum 15% din efectivele de elevi ale fiecărei clase de gimnaziu, inclusiv elevilor care au media egală cu a ultimului beneficiar stabilit prin aplicarea procentului de 15%,  după cum urmează:
-  elevilor de gimnaziu (mai puțin elevii din clasele a V-a ) cu media generală pe anul școlar anterior mai mare sau egală cu 9,00 şi media 10.00 la purtare la finalul anului şcolar anterior; 
- elevilor din clasa a V-a cu media primelor două intervale de învățare din anul școlar în curs mai mare sau egală cu 9,00 şi calificativul FB ( foarte bine) la purtare, la finalul anului şcolar anterior ; se acordă începând cu luna ianuarie; 
	Bursa se plătește pe perioada cursurilor școlare.
	Cuantumul bursei de merit este 450 lei/lună.
DOCUMENTE NECESARE:
a) copie BI /CI părintelui/reprezentantului legal/elevului major, titular cont bancar 
b) extras cont bancar 
c) copie certificat naştere elev 


II.  BURSE  SOCIALE
	Se acordă elevilor care au promovat la toate disciplinele şi media 10.00 sau calificativul FB (foarte bine) la purtare la finalul anului şcolar anterior, după cum urmează :
-  elevilor din învățământul primar şi gimnazial, care provin din familii cu venituri mici (sub 50% din salariul minim net pe economie pe membru de familie, la data depunerii cererii, adică 
 2574 : 2 = 1287 lei ; 

- elevilor cu unul sau ambii părinți decedați și elevilor asupra cărora a fost instituită o măsură de protecție specială, fără a se lua în considerare nivelul venitului mediu pe membru de familie;
- elevilor cu deficiențe/afectări funcționale produse de boli, elevilor cu afecțiuni oncologice sau cronice şcolarizaţi pentru o perioadă mai mare de 4 săptămâni în cadrul Şcolii din spital sau la domiciliu,precum şi elevilor care revin după şcolarizarea din cadrul Şcolii din spital, fără a se lua în considerare nivelul venitului mediu pe membru de familie
-  elevilor proveniți din familii care beneficiază de venit minim de incluziune.
	Bursa socială se acordă și pe perioada vacanțelor școlare.
	Cuantumul bursei de merit este 300 lei/lună.
	Bursa socială se poate cumula cu bursa bursa de merit.
	
DOCUMENTE NECESARE :

1. Bursă de ajutor social se acordă pentru:

a) elevi proveniți din familii care realizează un venit mediu net lunar pe membru de familie, supus impozitării, pe ultimele 12 luni anterioare cererii, mai mic de 50% din salariul minim net pe  economie;

· copie BI /CI părintelui/reprezentantului legal/elevului major, titular cont bancar 
· extras cont bancar 
·  declarație pe propria răspundere privind veniturile nete, cu caracter permanent, obținute pe ultimele 12 luni anterioare cererii ( septembrie 2024 – august 2025), realizate de membrii familiei, supuse impozitării, și acordul privind prelucrarea datelor cu caracter personal pentru verificarea respectării criteriilor de acordare a bursei ( Anexa 1) 
·  documente doveditoare ale componenței familiei, așa cum este definită la art. 3, din   HG 732 din 
 4 . 09.2025
·  copie certificatele de naștere ale copiilor sub14 ani
·  copie actele de identitate ale persoanelor care au peste 14 ani
·  acte referitoare la starea civilă, declaraţie pe proprie răspundere dată de ambii părinţi, necăsătoriţi, că locuiesc împreună, certificat de divorţ şi  convenţia  notarială încheiată  în cadrul procesului de divorţ cu copii minori, sentință judecătorească din care să rezulte stabilirea domiciliului copilului/copiilor la unul dintre părinți,  decizia instanței de menținere a stării de  arest,  raport de anchetă socială în cazul părinților dispăruți, după caz.







b) elevi cu unul sau ambii părinți decedați;
· copie BI /CI părintelui/reprezentantului legal/elevului major, titular de cont bancar 
· extras cont bancar 
· copie certificate de naștere ale copiilor sub 14 ani  
· copie BI/CI copil peste 14 ani 
· copie certificat deces părinte/părinţi.

c) elevi asupra cărora a fost instituită o măsură de protecție specială, respectiv plasamentul/plasamentul de urgență, fără a se lua în considerare nivelul venitului mediu pe membru de familie;
· copie BI /CI părintelui/reprezentantului legal/elevului major, titular de cont bancar 
· extras cont bancar 
· copie certificate de naștere ale copiilor sub 14 ani  
· copie BI/CI copil peste 14 ani 
·  copie sentință judecătorească din care să rezulte stabilirea domiciliului copilului/copiilor , pentru elevii asupra cărora a fost instituită o măsură de protecţie specială.


d) elevi care au deficiențe/afectări funcționale produse de boli, tulburări sau afecțiuni ale structurilor și funcțiilor organismului, încadrate conform criteriilor din anexa nr. 1 la Ordinul ministrului sănătății și al ministrului muncii, familiei, protecției sociale și persoanelor vârstnice nr. 1.306/1.883/2016 ( Lista bolilor pentru care se acordă bursă socială pe motive medicale) 

· copie BI /CI părintelui/reprezentantului legal/elevului major, titular de cont bancar 
· extras cont bancar 
· copie certificat naştere copil sub 14 ani
· copie copie BI/CI copil peste 14 ani 
· certificatul de încadrare în grad de handicap  sau a certificatului eliberat de medicul specialist  (tip A5)  , cu luarea în evidență de către medicul de la cabinetul școlar/medicul de familie - acolo unde nu există medic școlar 



e) elevi proveniți din familii care beneficiază de venit minim de incluziune conform Legii nr. 196/2016
· copie BI /CI părintelui/reprezentantului legal/elevului major, titular de cont bancar
· extras cont bancar
· dovada  acordării  ajutorului de incluziune( comunicarea către ISJ Bacău de agenţia de plăţi şi inspecţie socială judeţeană,  a listei elevilor proveniţi din familii care beneficiază de venit minim de incluziune ) 
· documente doveditoare ale componenței familiei, așa cum este definită la art. 3:
· certificatele de naștere ale copiilor sub14 ani
·  actele de identitate  ale persoanelor care au peste 14 ani 





2. BURSĂ PENTRU MAME MINORE

	Bursa se acordă elevelor din învăţământul preuniversitar, reintegrate într-o unitate de învăţământ, care frecventeză cursurile de zi şi au copil/copii propriu/proprii în întreţinere.


	Bursa pentru mamele minore se suspendă pentru luna în care eleva acumulează mai mult de 60 de absenţe nemotivate pe lună.

Documentele  necesare pentru acordarea bursei pentru mame minore sunt:
a) copie BI /CI părintelui/reprezentantului legal/elevului major, titular de cont bancar 
b) extras cont bancar 
       c)    documente   doveditoare ale componenței familiei, așa cum este definită la art. 3 din HG 732/ 4.09.2025  
- copie certificate de naștere  elev sub 14 ani  
-  copie BI/CI elev peste 14 ani 
- copie certificat de naştere  pentru copilul/copiii aflaţi în întreţinerea mamei minore




	Elevii cu cerinţe educaţionale pot beneficia de bursă de merit/socială, indiferent dacă beneficiază şi de una dintre măsurile de protecţie specială, aşa cum sunt definite la art. 59 din Legea nr. 272/2004 privind protecţia şi promovarea drepturilor copilului, republicată, cu modificările şi completările ulterioare.



!!!!   CONDIŢII DE SUSPENDARE A BURSEI


	Acumularea a mai mult de 10 absenţe nemotivate într-o lună, atrage după sine suspendarea bursei pe luna respectivă.

	În cazul în care atingerea sau depăşirea pragului de 10 absenţe este în legătură cu motive medicale, elevul sau părintele/reprezentantul legal va prezenta actele pe baza cărora se face motivarea absenţelor, în termen de 7 zile de la reluarea activităţii elevului, în scopul restabilirii dreptului la bursă, iar plata acesteia se va face, retroactiv, odată cu plata burselor pe luna următoare.

